Arrenca el BarnaSants més plural\nLa presentació de l'últim treball de Pau Alabajos avui a L'Auditori dóna el tret de sortida a la nova edició d'un festival BarnaSants cada cop més obert en la seva manera d'entendre la cançó d'autor.\n7 min. Barcelona. 27/01/2011 00:00\n260x366 GasHomenatges, BulloneraLhomenatge GasHomenatges, BulloneraLhomenatge\nEn la seva setzena edició el BarnaSants, baluard de la cançó d'autor, programarà més de cent concerts, però el seu director, Pere Camps, afirma: "Podrien haver estat 200, però ni hi havia dies ni hi havia locals". De dies, n'hi ha: el BarnaSants arrenca oficialment aquesta nit -després d'una prèvia dissabte 22 protagonitzada per Kiko Veneno al Teatre Principal de Badalona- i s'allargarà fins al 14 d'abril, data simbòlica -la de la proclamació de la Segona República- amb què el festival vol posar fi a totes les seves edicions a partir d'ara. I de locals també n'hi ha: el BarnaSants escamparà la seva programació en vint sales diferents repartides en dotze municipis, la majoria de l'àrea metropolitana de Barcelona, però també a Girona, Terrassa, Vila-seca i Alcoi. Però el festival vol servir d'aparador del panorama actual de la paraula cantada, i vol ser un aparador com més gran, millor. "Si jo pensés en la taquilla programaria trenta concerts -afirma Camps-, però l'objectiu del BarnaSants és que tothom tingui un espai per presentar les seves propostes".\nPer al director, el festival té "vocació de representar la pluralitat de la cançó d'autor", i és en aquest sentit que cada vegada el BarnaSants entén la cançó en un sentit més ampli, més enllà dels estils. En l'edició d'aquest any del certamen hi caben des de propostes de cançó canònica, amb clàssics del gènere com Luis Eduardo Aute (4 de març, Auditori de Girona), Javier Krahe (5 de febrer, Luz de Gas), Ismael Serrano (18 de març, Palau de la Música) i Joan Amèric (14 d'abril, L'Auditori), a renovadors del llenguatge com Refree (28 de gener, L'Auditori) i Erm (2 de febrer, Harlem Jazz Club). També hi caben formacions lluny de l'arquetipus del cantautor com a artista en solitari (Els Amics de les Arts, 29 de gener, Teatre Principal de Badalona; Arthur Caravan, 27 de febrer, Auditori Barradas) i hi caben cantants (Beth, 30 de gener, Auditori Barradas; 4 de març, Teatre Auditori de Sant Cugat); i hi cap una artista del món del hip-hop com Mala Rodríguez (4 de març, Teatre Principal de Badalona) i una renovadora de la copla com La Shica (17 de febrer, Luz de Gas).\nHomenatges als que no hi són\nAl llarg de la seva abundant programació el BarnaSants tindrà temps de recordar José Antonio Labordeta, Mario Benedetti i Marisa Sannia, desapareguts durant els últims anys. L'homenatge més emotiu serà el dedicat a Labordeta, mort el 19 de setembre passat. El BarnaSants el recordarà amb dos concerts, un a la seva Saragossa natal i un altre a l'Atrium de Viladecans (10 d'abril), en què reunirà alguns dels cantautors aragonesos que, com Labordeta, un habitual del BarnaSants, han passat pel festival en les seves quinze edicions, entre els quals hi ha Joaquin Carbonell, Ángel Petisme, Gabriel Sopeña, Carmen París, María José Hernández i Eduardo Paz (ex-La Bullonera).\nL'homenatge més dilatat en el temps serà el que el festival dedicarà al poeta uruguaià Mario Benedetti (1920-2009) i que servirà d'excusa per dedicar part de la programació a la cançó d'autor uruguaiana. Entre el 3 i el 12 de febrer, set cantautors del país llatinoamericà (Jorge Drexler i el seu germà petit, Daniel Drexler, Samantha NavarroDiego Kuropatwa, Rossana Taddei, Ana Prada i Daniel Viglietti) passaran pel festival. I com a part del seu repertori, cadascun s'ha compromès a estrenar un parell de cançons en què o bé posaran música a poemes de Benedetti, o bé el recordaran. La cançó occitana també tindrà el seu espai, entre el 10 i el 18 de març, amb un cicle protagonitzat per quatre cantautors que fan servir la llengua d'oc.\nPer acabar, el BarnaSants tambérecordarà Marisa Sannia (1947-2008), figura clau de la cançó en llengua sarda. L'homenatge reunirà sobre l'escenari Ester Formosa, Elena Ledda i Andrea Marzi, que cantaran el repertori de Sannia, a qui Formosa, impulsora del projecte, va adaptar en dues cançons del seu àlbum Època (2003). De fet, va ser arran d'això que Formosa va tenir l'oportunitat de conèixer Sannia en persona, i tenien intenció d'actuar juntes a Catalunya, però la mort de Sannia ho va impedir.\nUna programació amb més d'un centenar de concerts pot fer una mica de vertigen, així que destaquem deu dels concerts imprescindibles de la setzena edició del BarnaSants: Pau Alabajos\n27 de gener, L'Auditori\nEl cantautor valencià és l'encarregat d'inaugurar el BarnaSants. Hi presentarà el tercer disc, Una amable, una trista, una petita pàtria (2011), i ho farà tocant la guitarra amb l'eslògan "Aquesta màquina combat el feixisme" que apareix en un dels cartells del festival. D'aquesta manera el BarnaSants alhora ret homenatge al cantautor nord-americà Woody Guthrie -que duia un missatge similar a la seva guitarra- i vol recordar el 75è aniversari de l'aixecament feixista que va conduir a la Guerra Civil. La guitarra del BarnaSants, però, és combativa però més políticament correcta que la de Guthrie, que matava feixistes.\n28 de gener, L'Auditori\nUn dels grans reclams de casa nostra que inclou el festival és l'estrena en directe de Matilda , l'últim disc de Raül Fernandez amb el seu projecte en solitari, Refree, publicat a finals de l'any passat. Un treball en què aquest renovador de la cançó alimenta el seu pop amb influències de la música culta i experimental com la música contemporània i els sons trobats.\n1 de febrer, Palau de la Música\nLa veterana formació de Xile, formada el 1965 i establerta a París, porta al Palau de la Música la seva reivindicació de la tradició musical del seu país, una aposta que els va convertir en símbol de la identitat xilena.\n2 de febrer, Harlem Jazz Club\nEl nom d'aquest cantautor barceloní que cultiva el gènere del pop no fa justícia a la seva fèrtil proposta de pop elegant amb tocs d'electrònica de dormitori. Presentarà el seu tercer àlbum, L'home que gira (2010), produït per Arnau Vallvé (Manel, Estanislau Verdet).\n3 de febrer, Auditori Barradas\nEl cantautor tarragoní té una de les propostes més personals del panorama català: una cançó dolorosa, intensa i despullada, que interpreta acompanyant la veu només per una guitarra amb cordes de niló. Defensarà les dues entregues del díptic Miedo al silencio (2010).\n4 de març, Teatre Principal de Badalona\nLa reina del hip-hop espanyol porta la seva Dirty bailarina (2010) al BarnaSants evidenciant l'obertura de mires del festival, que gràcies a la Mala esdevé també el festival de la paraula rimada. Una segona oportunitat per als que se la van perdre a la Sala Apolo.\n5 de març, Teatre Joventut\nSantiago Auserón defensa el nou disc de Juan Perro, Río Negro , previst per a l'1 de febrer i que abans haurà fet córrer pel Palau de la Música. El blues i la música de Nova Orleans han estat les seves influències.\nPla i Comelade\n12 de març, Teatre Joventut\nDesprés d'estrenar-se al festival Temporada Alta de Salt i de passar pel Teatre Lliure, el BarnaSants ens dóna una altra oportunitat de gaudir de l'espectacle conjunt d'Albert Pla amb Pascal Comelade al voltant del món dels somnis.\n13 de març, Auditori Barradas\nEl bisbalenc continua amb la llarga gira de presentació del seu últim treball, Al marge d'un camí (2010). A hores d'aras, però, el directe pot ser un banc de proves de cara al seu proper treball, així que més val estar atents.\n18 i 19 de març, L'Auditori\nEl plat fort del festival: l'estrena del nou treball de Nacho Vegas, La zona sucia (títol inspirat en el món de la Fórmula 1), en dues dates consecutives a la sala 2 de L'Auditori. El disc, el cinquè que publica en solitari i previst per al 14 de febrer, té un so més acústic, està ple de teclats i de cançons capaces d'esgarrinxar l'ànima, encara que Vegas s'acompanyi de vegades d'un cor infantil .


Aquest pedaç pel sistema operatiu Windows XP proporciona una interfície catalana en bona part de l'interfície del sistema operatiu Windows XP.\nÉs totalment gratuït i funciona en Windows XP edicions Home i Professional. Però és necessari tenir instal·lada prèviament una versió d'aquest programa en espanyol. És una descàrrega gairebé imprescindible si és el sistema operatiu que feu servir, ja que usualment les versions adquirides usualment no l'inclouen, tot i que segons Microsoft també se'n pot demanar una versió en CD en el nostre distribuïdor habitual.\nAquest pedaç no tradueix alguns programes complementaris del sistema, com ara el Windows Messenger, el Movie Maker o els jocs d'Internet, ni tampoc l'ajuda. En canvi, sí que tradueix l'Outlook o el navegador Internet Explorer.\nPer descarregar-lo, cliqueu a "descàrrega de la traducció", i després cerqueu i cliqueu el botó "download" a la dreta


Reacció molt violenta de l'amo d'un bar a Terrassa que es negava a tancar\nL'amo d'un bar de Terrassa es nega a complir les restriccions i agredeix dos policies\nL'havien denunciat per tenir obert el local a dos quarts de cinc de la matinada\nper Paula Montalvo / ACN dijous, 20 d’agost 2020 - 09:41h\nL'havien denunciat per tenir obert el local a dos quarts de cinc de la matinada | El Confidencial\nEl propietari d'un bar musical de Terrassa ha estat detingut aquesta passada matinada per agredir dos agents de la Policia Municipal que l'havien denunciat per tenir el local obert ben entrada la matinada, quan, segons les noves restriccions del Govern per frenar la propagació de la Covid-19, l'hora de tancament és abans de la una.\nEls fets van tenir lloc quan una patrulla va observar que el bar, situat a l'avinguda Jaume I, es trobava en plena activitat a dos quarts de cinc de la matinada. Quan els agents van demanar al propietari que tanqués el local, aquest, entre insults i amenaces, s'hi va negar reiteradament fins al punt d'agredir a dos dels policies.\nDenuncien i demanen la suspensió de la limitació d'horaris i de fumar a les terrasses\nLa Federació Catalana d'Associacions i d'Activitats de Restauració i Musicals (Fecasarm) ha presentat aquest dimecres un recurs contenciós administratiu al Tribunal Superior de Justícia de Catalunya (TSJC) contra la resolució publicada dimarts que obliga a tancar els establiments a la una de la matinada i que prohibeix fumar al carrer a menys de dos metres de distància.\nL'entitat argumenta que hi ha una interlocutòria que impedeix limitar els horaris en 63 localitats, entre elles Barcelona, i que la Generalitat «ha desobeït». Afegeixen que l'horari no influeix en la transmissió del virus i que la prohibició de fumar «no té cap aval científic». La federació també ha demanat el testimoni de particulars mentre estudia nous recursos.\nFecasarm reclama la suspensió de la limitació horària a les 63 localitats que considera que estan afectades per una interlocutòria del 31 de juliol que va suspendre els horaris dictats per aquests municipis. Considera que tenint en compte aquest precedent la resolució del dimarts de la Generalitat és «il·legal» i afegeix que «podria ser constitutiva d'un delicte de trencament de condemna».\nTambé sol·liciten la suspensió de la limitació horària per als altres municipis perquè argumenten que es pot aplicar el que defensava la mateixa resolució del TSJC en el sentit que «no hi ha cap prova que acrediti que, en funció de l'hora de tancament, hi hagi més transmissió del virus». Consideren que també és «desproporcionada» perquè hi ha altres mitjans per evitar el desplaçament de persones a altres àmbits d'oci alternatiu.\nImpossible desallotjar-los: l'enginyosa nova estratègia d'uns okupes a Catalunya\nS'acaba la tensió: el que han aconseguit uns veïns de BCN amb uns okupes conflictius\nTerrassa Mossos d'Esquadra Agressió Detingut


Aquesta tardor cacem bolets a Collserola! | | Propera parada\nJa és tardor i com cada any, és la millor època per a sortir a recollir, o millor dit, per a caçar bolets! Es tracta d’una activitat divertida, educativa i fins i tot, si es troben de comestibles, és ben saludable!\nAl món hi ha més de 38.000 varietats de fongs i només a Catalunya, 10.000. Tot i que la majoria són comestibles, és imprescindible conèixer bé les diverses espècies, ja que algunes poden ser tòxiques o verinoses. Així doncs, qui s’anomena boletaire segueix sempre unes normes no escrites de la natura: respectar l’entorn, no accedir a camins privats, dur aigua i menjar, portar un mòbil amb suficient bateria i no agafar bolets que no siguin saludables.\nLes zones més recomanables són aquelles que han tingut més dies de pluja durant l’estiu, com la Fageda d’en Jordà a la Garrotxa, els boscos de la Cerdanya, o el Berguedà. Però si vols practicar l’art de caçar fongs a un pas de Barcelona, només cal que pugis al TRAM i baixis a les parades de Zona Universitària (línies T1, T2 i T3), Can Clota (línies T1, T2 i T3) o Walden (línia T3) i en uns minuts arribaràs a la muntanya de Collserola on trobaràs algunes varietats.\nD’entre els fongs que creixen en aquesta zona els més populars són el rossinyol i el cep (a prop d’alzines) i el rovelló i el pinetell (a prop de pinedes). Un altre bolet molt apreciat és l’ou de reig, més difícil (però no impossible) de trobar a Collserola. Això no obstant, cal anar amb molt de compte perquè aquestes espècies poden confondre’s amb altres no comestibles. Et recomanem doncs, fer aquesta activitat per gaudir i fotografiar la natura, però comprar en un mercat de productes de proximitat les varietats més gustoses: camagroc, trompeta de la mort, rovelló o fredolic. Perfectes per a preparar un remenat o una truita!\nBoletaire, de bolets que no coneguis, no en masteguis!\nTRAM 29 de setembre de 2020 0 comments


El Col·legi de Metges premia el servei de Ginecologia i Obstetrícia de l'Hospital de Berga - Aquí Berguedà\nEl Col·legi de Metges premia el servei de Ginecologia i Obstetrícia de l’Hospital de Berga\nHa rebut el IV Premi Pau Florejachs i Viladomiu per un treball sobre la interrupció de l'embaràs al Berguedà. Els metges Josep Vidal Alaball i Enric Pedrol Clotet s'han endut els dos accèssits del certamen\nMarc Canturri· 10/06/2022\nLa Junta Comarcal del Col·legi de Metges de Barcelona ha premiat el servei de Ginecologia i Obstetrícia de l’Hospital de Berga amb el IV Premi Pau Florejachs i Viladomiu. Ha estat aquest dijous, en l’Acte de la Professió Mèdica del Berguedà, que s’ha celebrat a l’Espai Santa Eulàlia de Gironella.\nPau Nicolau i Batalla, en nom de tot el servei de Ginecologia i Obstetrícia, ha recollit el premi que s’ha concedit a l’equip pel treball titulat ‘Interrupció voluntària de l’embaràs al Berguedà’.\nA banda del premi a l’hospital berguedà, el metge especialista en Medicina Familiar i Comunitària, Josep Vidal Alaball, ha rebut l’accèssit pel treball ‘Impacte de la pandèmia de SARS-Cov2 a l’atenció a la Diabetis Mellitus tipus 2 als centres d’atenció primària de la Catalunya central‘. Vidal Alaball ha format part d’una investigació on també han participat Agustín Casais, Sara Jonàs, Jordi Aligué, Hector Pifarré, Guillem Hernández, Anna Ruíz i Francesc López.\nEl segon accèssit del Premi Pau Florejachs i Viladomiu ha estat per a Enric Pedrol Clotet, metge especialista en Medicina Interna, juntament amb l’equip que formava amb Laura Noblia i Sara Martínez. El motiu: el treball que han fet i que han batejat com a ‘Infección por Clostridiodies difficile en un centro sociosanitario: manejo de un brote‘.\nLa presidenta de la Junta Comarcal del Berguedà, Anna Escalé, ha presentat l’acte, amb la presència del president del Col·legi, Jaume Padrós, i l’alcalde de Gironella, David Font.\nBerguedàCol·legi de MetgesCol·legi de Metges de BarcelonaHospital de BergaMetgeMetgesSalut\nLa Guita Grossa celebra els 400 anys amb un passacarrers i diversos salts al passeig de la Indústria


Medi Ambient i Educació presenten una guia per a avançar cap a una societat sostenible - Diari La Veu\nEscriba el número 836818\nMedi Ambient i Educació presenten una guia per a avançar cap a una societat sostenible\nLa Guia d'Educació Ambiental ha estat elaborada amb la col·laboració de més de 300 persones\nLa Guia d\_'Acció per a l\_'Educació Ambiental s\_'ha presentat aquest dijous al Centre d\_'Educació Ambiental de la Comunitat Valenciana.\nLa consellera d'Agricultura, Medi Ambient, Canvi Climàtic i Desenvolupament Rural, Elena Cebrián, i el conseller d'Educació, Investigació, Cultura i Esport, Vicent Marzà, han presentat aquest matí la Guia d'Acció per a l'Educació Ambiental al Centre d'Educació Ambiental de la Comunitat Valenciana (CEACV). La consellera Cebrian ja va avançar a Diari La Veu que a principis de març es presentaria aquest document, "fruit d'un treball que s'ha fet en una comissió conjunta".\n"Hem volgut posar l'educació ambiental en primera línia dels objectius polítics de la Conselleria i del govern del Botànic –ha recordat Elena Cebrián–, però el treball comença ara, ja que la guia ha de plantejar-se com una ferramenta dinàmica, adaptable i avaluable". "És necessari virar la mirada de l'educació ambiental cap a l'exterior, cap a la societat –ha afegit–. El coneixement, la conscienciació i la sensibilitat han d'eixir dels documents i traslladar-se a les realitats de manera transversal i fluida". L'educació ambiental ha de ser capaç "d'implicar, emocionar i inspirar, fins i tot de divertir i ajudar a superar la barrera que fa veure encara les polítiques ambientals com a font de limitacions, restriccions o perills".\nDurant l'acte, Vicent Marzà ha valorat la transversalitat del treball entre conselleries, com en aquest cas. "És una qüestió de govern –ha recalcat– i volem impregnar d'aquests valors de convivència amb l'entorn el conjunt de la societat valenciana, ja que arriben a ser inclús alguns dels seus elements diferencials".\nLa Guia d'Educació Ambiental, que porta el subtítol d'Educació Ambiental en Ruta (EAR), és un document que té com a finalitat servir de marc de referència per a la construcció d'un model basat en els principis de la sostenibilitat al País Valencià. Ha sigut elaborat amb la participació de més de 300 persones, representants de diferents col·lectius.\nMarzà ha remarcat la importància que el professorat estiga format per a transmetre una bona educació ambiental a l'alumnat. "Per això quan vam arribar al govern vam introduir l'educació ambiental com a eix principal en el Pla de Formació del Professorat", ha recordat, així com l'impuls a "l'elaboració d'un catàleg d'itineraris didàctics mediambientals que es desenvoluparan a partir del curs 2018/2019" i el suport a l'educació ambiental en la convocatòria de projectes d'innovació.\nEntre els objectius que s'inclouen en l'EAR es troben promoure un canvi de pensament, valors i actituds per a avançar cap a un model basat en els principis de la sostenibilitat; fomentar moviments participatius que afavorisquen la implicació dels distints sectors de la societat o disposar d'un marc de referència que reflectisca el compromís de l'administració i permeta articular estratègies transversals de sostenibilitat.\nPer a la consecució d'aquests objectius s'ha posat en marxa un Pla de Compromisos per a l'Acció que se sustenta en dos instruments principals: adhesions i compromisos. L'adhesió és la fórmula a través de la qual una entitat manifesta estar d'acord amb els objectius i línies d'acció de l'EAR per al seu sector i es compromet a treballar per a aconseguir-los. Els compromisos són aquelles activitats o programes que desenvolupen les administracions i les entitats adherides per a assolir els objectius i les línies d'acció del document. La primera institució a sumar-s'hi ha sigut la Conselleria d'Educació.\nEscriba el número 776435


Els mossos antiavalots començaran a portar càmeres de vídeo a partir del 2012\nEls antiavalots dels Mossos d'Esquadra aniran equipats amb càmeres de vídeo per enregistrar i transmetre imatges en directe el 2012. El conseller d'Interior, Felip Puig, ha posat així data a una mesura que fa uns quants mesos va anunciar que s'estava plantejant. Les proves que s'han fet han donat bons resultats i ara "ja només estan estudiant en quin indret de la indumentària s'instal·len", ha dit el conseller. Les càmeres permetran als agents obtenir més informació d'aquelles persones que agredeixin la policia o actuïn de forma irregular. Puig ha revelat que es podrien incorporar altres instruments com canons d'aigua o gasos lacrimògens.\n03 Set 2011 - 13.30\nEls enfrontaments entre mossos i indignats van desencadenar la polèmica.\n"En el món digital actual tothom pot filmar i tothom pot penjar les imatges a les xarxes. Crec que la policia també ha de poder disposar d'aquests mecanismes." El màxim dirigent dels Mossos, Felip Puig, ha fet aquesta reflexió en una entrevista a l'agència de notícies ACN, en què ha posat data al fet que els agents antiavalots portin càmeres de vídeo.\nDependrà dels pressupostos, però el conseller "està convençut" que l'any 2012 ja estaran "operatives". La instal·lació de les càmeres "no anirà tan de pressa com voldríem", ha lamentat Puig.\nEn les proves que ja s'han dut a terme en manifestacions reals les càmeres s'han instal·lat als cascos dels agents i els resultats han estat molt positius. Ara s'està estudiant si el casc és el millor lloc per portar-les o si s'incorporen en alguna altra part de la vestimenta.\nEntre els canons d'aigua i els gasos lacrimògens\nEl conseller ha explicat també que "és possible" que els Mossos d'Esquadra incorporin algun nou instrument per dispersar aglomeracions. "No en descarto cap, a Europa els més acceptats són els canons d'aigua a pressió, però altres policies també fan servir els gasos lacrimògens o els cavalls."\nPer resoldre una situació de "bloqueig" com la viscuda a la plaça de Catalunya, els Mossos han de recórrer al sistema d'"arrancar cebes", però el mètode pot no ser efectiu en concentracions nombroses perquè la policia pot veure superada la seva "capacitat operativa i de resposta".\nLes armilles també arribaran l'any 2012\nUna de les demandes més antigues dels Mossos d'Esquadra són les armilles antibales lleugeres per als agents de seguretat ciutadana, els policies que fan les patrulles. El conseller ha explicat a l'ACN que hi ha un grup tècnic "treballant en aquest tema".\nEl titular d'Interior ha assegurat que abans de final d'any la decisió sobre aquestes armilles, "tant des d'un punt de vista tecnològic com de subministrament, ja estarà presa". Serà també al llarg del 2012, i en funció també dels pressupostos, que quedarà clar quan i com s'incorporen les armilles.


Xina taulell prestatges exhibició proveïdors - taulell a l'engròs Display - WOW exhibició\nNostres productes de disseny únic taulell prestatges exhibició han captat l lloança i aprovació del món incloent companyies de Fortune 500 i botigues nacionals com Wal-Mart, Carrefour, Disney, Vodafone, Max Factor, Nivea, etc de Nerf. Estem segurs que els nostres serveis superarà el seu...... Enviar la consultaXateja ara\nNostres productes de disseny únic taulell prestatges exhibició han captat l lloança i aprovació del món incloent companyies de Fortune 500 i botigues nacionals com Wal-Mart, Carrefour, Disney, Vodafone, Max Factor, Nivea, etc de Nerf. Estem segurs que els nostres serveis superaran les seves expectatives.\nA diferència d'algunes empreses en línia, no funcionarà en un garatge, però tenen un assortit àmplia exposició on podràs "tocar i sentir" els nostres productes. Operar un negoci de maons i el morter de gran local, situat a Shenzhen, Xina. Aquí trobareu el nostre showroom, amb més de 2.500 línies de producte, les nostres oficines i un ampli magatzem. Enviem fora d'aquest magatzem sobre una base diària i cap ordre és massa gran o massa petit. Enviem a nivell local, nacional i a l'estranger.\nNostra força comercial amb experiència Nacional està recolzada per una gran quantitat d'experiència internacional abastament i subministrament valuosa relacions amb fabricants internacionals especialitzats, mentre que el nostre equip d'investigació i desenvolupament s'esforcen per font i desenvolupar nous productes per mantenir al capdavant de les tendències actuals.\nHi ha 5 avantatges que prestatges taulell exhibició té:\n1. disseny i fabricació a la casa.\n2. capacitat reciclable, eco-friendly, estable.\n3. Attactive i el disseny, qualitat i preu competitiu.\n4. qualsevol mida i estil i quantitats acceptat.\n5. les dues OEM/ODM acceptat.\nDetalls de visualització prestatges de taulell de cuina són:\n330 * 350 * 500 mm (pot ser personalitzat)\nP: com puc saber el meu taulell prestatges exhibició arribarà amb seguretat per als meus clients?\nP: què passa si el disseny desitja no està disponible?\nR: deixi ' ns saber. Si vostè té una concreta sol·licitud Contacti amb nosaltres amb la teva opinió. Ens encantaria saber de vostè.\nHot Tags: taulell de cuina prestatges exhibició, Xina, proveïdors, a l'engròs\nUn parell de: Taula superior comptador Visualitza\nSegüent: Mostrador superior de vitrina


Quan es parla de cinema contracorrent, sovint es fa referència a cineastes que simplement es dediquen a copiar estàndarts comercials i donals-hi un segell “d’autoria” a base de sacsejar las càmera provocant el conseqüent mareig de l’espectador, o simplement posant els decibel•lis a tot drap per tal d’atabalar al personal, aquests ideòlegs del conformisme ideològic i formal solapats sovint son reconeguts com el no-va-mas de la modernitat i les ninetes dels ulls de crítics sense memòria cinematogràfica.\nEl gran problema d’aquests “autors” es però que en un parell d’anys s’els veu el llautó i acaben els seus dies en el MAINSTREAM de la comercialitat.\nAlexander Sokurov es en aquest sentit un autor lliure com o pot ser Peter Greenaway, Raoul Ruiz o més descaradament: Manoel de Oliveira, els quals ja amb la etiqueta “d’autors” molt sovint es dediquen a fer el gamberro i demostren al seu públic que poden ser més barroers que qualsevol comèdia pretesament “destroyer” de les que ens porten els americans o alguns d’aquest país que no acostumen a passar del simple acudit de pet i titola.\nSokurov ha agafat la novel•la sobre el mite de FAUST de Goethe i l’ha reinventat.\nEn un inici inspirat en la versió que va fer Murnau de l’any 1926 veiem primer un cel vuit, sense deu, un mirall flota entre els núvols i una tovallola surt volant per anar a parar a una ciutat a la que accedim emportats per el vent, aquell dia, deu era de vacances.\nDesprés tenim el primer pla d’una autòpsia executada per Faust i el seu ajudant psicòtic Wagner, una autòpsia en que els dos personatges discuteixen sobre on pot estar amagada l’ànima del èsser humà.\nFaust es una persona que no creu en el que veu si no o veu escrit en un llibre, sap que la gent passa gana, perquè o diuen els llibres i sap que hi ha una guerra per la mateixa raó, però ell mateix passa gana i veu els soldats per els carrers de la ciutat i veu també els ferits i els morts, es un metge que no sap res del mon real, tot en ell il•lusori fins que un llibre no demostri el contrari.\nPerò tampoc es pot dir que la gent del poble tingui massa contacte amb la realitat: passen gana, però en canvi per el carrer sempre es veuen animals mengívols (gallines, conills, porcs...) però sembla que les habitants de la ciutat han caigut en una mena de desídia neuròtica i prefereixen passar gana a intentar cuinar els animals que tenen al voltant i es que els habitants de la ciutat son tots una colla de neuròtics. Criden, es queixen però es limiten a que algú els solucioni la papereta, així doncs que el diable encarnat en un repulsiu però fascinant usurer anomenat Maurice es pot dir que fa l’agost comprant la meitat de les ànimes de la contrada.\nFaust cau en gràcia a Maurice i aquest es proposa ajudar-lo en tot el possible i en aquest moment descobrim un Faust tirà, que a la més mínima insulta colpeja al seu “benefactor”, sobre tot quan aconsegueix seduir a la jove MARGUERITTE, a partir d’aquell moment ja acaba realment odiant a aquell èsser.\nPerò quina mena de persona es Margueritte? Es la cara de la innocència? Pot ser, però Sokurov ens fa dubtar constantment de la seva estabilitat emocional, en el moment del funeral del seu germà, quan Faust l’hi toca la ma, veiem la seva expressió de la cara i ens espantem, passa de la innocència a un estat estrany, sense expressió, sembla un monstre a punt de saltar sobre la seva víctima, pot ser furia, pot ser dolor, pot ser que estigui posseïda, es converteix en un enigma i en una trobada amb Wagner passa de la molèstia a la pura excitació sexual, en fi jo diria que es una noia molt poc recomanable.\nI després de la seducció... Qué ha passat amb Margueritte? No es sap pas, després de la seducció, Maurice introdueix a la casa uns fantasmes folls que ho envaeixen tot i s’endú a faust a un perpetuum movile en un mon aturat en el temps, mon que ara serà sempre seu el podrà estudiar, si, però que el farà caure en el tedi i la rutina i el farà buscar més i més.\nAixò si estarà sempre lligat al record de l’esperit de Margueritte que el crida i a la presencia de la veu de Maurice que des de la seva tomba en vida sota unes roques que el mateix Faust l’hi ha llençat per matar-lo seguiran recordant-li qui es i que ha fet.\nI tot això, sempre des de un humor càustic, que sovint cau en l’esperpent i el grotesc en un anàlisi de l’ànima humana més profund del que mai ha arribat el nostre pobre Faust turmentat per tota la eternitat i que al contrari de la novel•la de Goethe ja no te redenció possible.


Els millors productes naturals per desembussar l’aigüera en pocs minuts\nL’obstrucció de les tuberies sol anar acompanyada de pudor\n13 de d’octubre del 2021. 15:04\nQuan l’aigüera s’embussa, sol ser per un problema a les tuberies, on ha quedat alguna cosa enganxada o simplement hi ha hagut una acumulació de substàncies que provoquen un tap que impedeix que continuï circulant l’aigua. A més, l’embussament sol anar acompanyat de pudor.\nEn el mercat hi ha molts productes perquè les tuberies quedin lliures d’obstruccions, però solen ser abrasius (perquè contenen substàncies químiques), però abans de fer-ne ús, cridar un lampista o desmuntar les tuberies de casa, us proposem un remei casolà que és ‘eco-friendly’ i que farà que el desaigüe de l’aigüera torni a colar... i sense fer pudor.\nQualsevol pot realitzar aquest mètode, sempre que l’obstrucció no sigui gaire gran, fins i tot les persones amb problemes al·lèrgics. Aquesta fórmula us pot fer estalviar temps i diners, ja que els ingredients que es fan servir són productes que tenim a mà i no són perillosos ni cars. A més, serveix també per desembussar la dutxa, la banyera o la pila de la vostra cuina.\nPer procedir al desembussament, n’hi ha prou d’abocar mitja tassa de bicarbonat de sodi i, a continuació, mitja tassa de vinagre. Cal anar amb compte, perquè la barreja provoca escuma. Si es pot, s’ha de tapar el desaigüe amb un tap.\nAl cap d’una mitja hora, deixeu córrer aigua calenta.\nEn cas que no hagi desaparegut l’obstrucció, es pot tornar a repetir l’operació passades unes hores.\nA més de desembussar l’aigüera, que sol embussar-se per l’acumulació de greix i residus de menjar, aquest truc permet rentar i desinfectar les tuberies i eliminar la pudor, amb la qual cosa es pot fer un cop la setmana per desinfectar les canonades i evitar que acumulin brutícia.


Temporada de teatre | BonDia Diari digital d'Andorra.\nInici / Temporada de teatre\nVerónica Pérez, Mònica Vega, Olga da Cunha, Aina Pérez i Pauline da Costa, en un assaig de ‘Caixa o faixa'\nDj., 22/10/2020 - 02:05\nLíquid Dansa torna als orígens\nLíquid Dansa estrena la progra-mació a la capital amb ‘Caixa o faixa’, vuit esquetxos amb el moviment com a eina narrativa bàsica\nLlegir més sobre Líquid Dansa torna als orígens\nL'actriu catalana, durant la representació.\nDj., 15/10/2020 - 02:25\nMercè Sampietro: “No sé com ens ho fèiem, però en un 600 hi cabia moltíssima gent”\nTorna la temporada de teatre a l’auditori Claror. Amb ‘La dona del 600’ i un dels grans noms del teatre i del cine espanyol. La protagonista de ‘Gary Cooper que estás en los cielos’ dona vida a la Carme, que cada nit de funció ressuscita d'entre els morts –no és la primera vegada que passa– i baixa a fer-la petar amb el vidu, entestat a construir la maqueta a escala 1:1 del cotxe de la família quan eren feliços i no ho sabien, allà als 60.\nLlegir més sobre Mercè Sampietro: “No sé com ens ho fèiem, però en un 600 hi cabia moltíssima gent”\nDt., 19/09/2017 - 03:05\nCentre cultural lauredià: 25 anys\nTeresa Areny, que en va ser la primera directora, evoca els inicis de l’equipament, que va obrir el 18 de setembre del 1992.\nLlegir més sobre Centre cultural lauredià: 25 anys\nAndorra, Temporada de teatre, la Llacuna, taula rodona, Escena Nacional, Mònica Vega, Temporada conjunta, 25è aniversari, Xavi Fernández, Boris Cartes, Núria Montes, Teresa Areny, Ester Nadal, Rosa Alberrch\nDv., 19/05/2017 - 03:15\nÉs aquest el teatre que volem?\nLa Temporada clausura el 25è aniversari amb una reflexió crítica sobre present i futur del sector.\nLlegir més sobre És aquest el teatre que volem?\nAndorra, taula rodona, temporada de teatre, 50a temporada\nDc., 17/05/2017 - 22:57\nLa mala salut de ferro de la Temporada, a debat\n“El teatre andorrà està en un súper bon moment; la dificultat actual, de vegades, és no trepitjar-se els uns amb els altres”. Això deia ahir Mònica Vega, codirectora de l’Escena Nacional, Mònica Vega, en els preàmbuls del col·loqui 'El teatre a Andorra, passat, present i futur', que va tenir lloc ahir a la Llacuna.\nLlegir més sobre La mala salut de ferro de la Temporada, a debat\nAndorra, sant Julià, temporada de teatre, temporada conjunta, teatre, programació, 25à aniversari, faemino, snorkel, Férriz, scape room, infàmia, Vilarasau, Sopar amb batalla, Lapsus, Joan Pera, Pep Anton Gómez, Julio Manrique, David Selvas\nDl., 30/01/2017 - 22:28\n25 anys, 50 temporades\nLa Temporada conjunta programa un cartell especial: vuit espectacles i tres activitats paral·leles.\nLlegir més sobre 25 anys, 50 temporades\nAndorra, Sant Julià de Lòria, Temporada de teatre, Cabaret burlesque, El coloquio de los perros, Juicio a una zorra, Carmen Machi, El florido pensil, Els Pastorets, Líquid Dansa\nDl., 26/09/2016 - 21:48\nHi ha vida (escènica) més enllà de Joan Pera\nCarmen Machi, ‘El florido pensil’ i els Joglars, caps de cartell de la 49a Temporada conjunta.\nLlegir més sobre Hi ha vida (escènica) més enllà de Joan Pera


You are here: Home ∼ La moneda, el fals taló d’Aquil·les de Catalunya i Escòcia\nL’encaixada de mans inicial entre Salmond i Darling\nEl taló d’Aquil·les del projecte independentista escocès és la moneda. El cara a cara electoral d’aquest dimarts entre el primer ministre del país, Alex Salmond, i el líder de la principal plataforma unionista, Alastair Darling, ha posat en evidència que els del ‘sí’ no tenen massa alternativa si el Regne Unit es nega a comprtir la lliura esterlina. Quan a Catalunya es deixi de banda la bizantina discussió ‘consulta sí o no’, una fugida d’estudi en el fons, i es debati de debò ‘independència sí o no’, la debilitat serà la mateixa. Continuarem amb l’euro? Continuarem formant part de la Unió Europea?\nSens dubte, són els punts febles en ambdós casos, però… Són causa de les mancances intrínseques dels dos nous estats? En absolut. La impossibilitat de continuar amb les mateixes monedes vindria donada pel boicot d’agents exteriors, en essència pels obstacles del Regne Unit i Espanya. De nou, una actitud colonialista, anacrònica, de ressentiment i de defensa de la integritat territorial qualsevol preu. I, en el fons, un argument no vàlid per dir que les dues nacions no serien viables econòmicament, ja que la teoria només s’aguantaria gràcies al joc brut extern, no per la falta de recursos interns.\nLa televisió privada escocesa va emetre el debat, i també el va oferir per internet a la resta del món, però com era d’esperar per l’expectació, el web es va col.lapsar. Fora de les fronteres escoceses, els qui van veure frustrat l’intent de seguir el programa han pogut llegir les cròniques dels dos principals diaris britànics: The Times i The Guardian. Tenen ideologies oposades, però els dos mostren un debat gairebé monopolitzat per la moneda i deixen Salmond com a clar perdedor. Només l’Independent fa honor al seu nom i dóna una versió més neutra, mentre que a Escòcia els analistes apunten a un empat.\nDarling va ser molt més agressiu, assenylant amb el dit i alçant la veu sovint, i va mossegar també amb la incògnita de la pertinença a la UE i va alertar que hi ha massa interrogants. “El debat sobre la independència no hauria d’estar ple de conjectures, creuar els dits i confiança cega”, va dir. Alex Salmond, més tou, va deixar clar que ja és hora que a Escòcia la governi qui millor ho sap fer, és a dir, els seus habitants. També va afirmar que el ‘no’ era la campanya de la por, i que el ‘premier’ britànic, David Cameron, havia admès que el nou estat pot ser pròsper.\nA falta de sis setmanes pel plebiscit sembla que tot el peix està venut a Escòcia -57% a 43% pel vot negatiu-. Els de la plataforma unionista, Better Together, però, cometran un error històric si es continuen autoconvencent que tot està fet. Pel que fa a Catalunya, alguns independentistes creuen que la majoria favorable és clara. El consell també serveix. El més calent és a l’aigüera i la tasca faraònica de convèncer els indecisos no ha començat encara.\nPosted in Dietari 2014 Tagged Cameron, Catalunya, Darling, Edimburg, Escòcia, euro, lliura esterlina, moneda, referendum, Salmond, The Guardian, The Times, UE


Gio Carreras: «Enfrontar-te als millors només et fa ser millor» | Futfem.cat\n08 Desembre 2020\nMai és massa tard per provar coses noves. Sempre és un bon moment per viure una nova experiència. Aquestes dues frases poden atribuir-se perfectament a Gio Carreras. Nascuda a Begur el 1989, la futbolista gironina ha viscut una llarga trajectòria que l'ha vist jugar en cinc equips diferents arreu del territori català i espanyol. Espanyol, Estartit, Atlético, Sant Gabriel i, més recentment, el Valencia, les darreres set temporades, són els conjunts que han pogut gaudir de la migcampista durant els més de quinze anys que duu Gio a l'elit.\nA l'estiu, però, als seus 31 anys, la catalana va decidir que era moment de viure una experiència fora per primera vegada i va marxar al PSV Eindhoven, als Països Baixos. Allà, no només està vivint una nova lliga, la neerlandesa, sinó que tindrà l'oportunitat de debutar a la Champions. Això serà aquest dimecres i, amb motiu d'aquesta estrena, Gio ha atès Futfem.cat per repassar el seu fitxatge pel PSV, el seu darrer any al Valencia i l'eliminatòria que l'espera a la Champions davant el Barça, a qui s'enfronten aquest dimecres (16.30 hores) en l'anada dels setzens de final.\nArribeu al desembre sent segones a la Lliga, màximes golejadores i empatant amb l'Ajax a la Copa, tot i caure als penals. Els resultats estan arribant?\nAixí és. Tenim present intentar guanyar els títols que hem de jugar aquí als Països Baixos, està complicat. El primer partit que vam jugar contra l'Ajax el vam perdre 2 a 0, així que hi ha ganes de la revenja. Penso que a la segona volta tot és possible, estem només a 3 punts, així que està tot molt obert.\nA Europa, moltes jugadores no heu debutat a la Champions i el PSV com a club tampoc. Al vestidor hi deu haver moltes ganes de jugar la competició.\nSí, al vestidor crec que tenim dues o tres companyes que han jugat Champions anteriorment així que per totes les altres és una experiència que serà molt especial. És cert que ens ha tocat un rival molt complicat, top a Europa, així que no tenim res a perdre i prepararem el partit per sortir a competir al màxim. Després veurem el resultat.\n«Preferia un equip diferent dels equips a qui ja m'hi havia enfrontat»\nMencionaves el rival, quina reacció vas tenir al sorteig?\nA priori preferia un altre equip, que fos diferent dels equips a qui ja m'hi havia enfrontat. Però després vaig veure la reacció de l'equip, les ganes de jugar contra un equip com el Barça. I bé tornar a casa, a Catalunya a jugar contra elles, que conec i tinc amigues al Barça, així que serà especial perquè és una competició totalment diferent, que mai havia jugat. Estic amb ganes que arribi el moment i de gaudir-ho al màxim.\nTotes les apostes són favorables al Barça, però quina és la màxima fortalesa del PSV?\nTenim un equip molt compacte a nivell defensiu i tenim gent a dalt molt ràpida. Sabem que el Barça segurament dominarà el partit de principi a final. Hem d'estar tranquil·les, buscar el nostre moment per poder atacar. Segurament tindrem opcions i haurem de ser letals quan arribem a porteria perquè en partits així igual només arribes un, dues o tres vegades, per tant saps que has de marcar si vols aconseguir alguna cosa.\nVeus possible donar la sorpresa?\nSí, és futbol. En el futbol tot pot passar i és cert que a doble partit és complicat contra un equip com el Barça, però no tinc cap dubte que vindran aquí i anirem a Barcelona i lluitarem per tot. Després traurem coses positives, si el resultat no acompanya doncs almenys haver guanyat l'experiència de la Champions, una cosa nova per la majoria de nosaltres i això com a equip ens farà millorar.\n«Haurem de ser letals quan arribem a portería»\nEncara que caigueu, com creus que pot beneficiar al PSV aquesta experiència europea?\nHo miris per on ho miris, només durà coses beneficioses al club i a l'equip. Enfrontar-te als millors només et fa ser millor equip i també és beneficiós saber el nivell que hi ha a Europa. El Barça és un clar candidat a poder guanyar la Champions i crec que és un bon moment per enfrontar-nos a elles i veure a quin nivell estem nosaltres.\nEm dius que el Barça és favorit a la Champions, a què és candidat el PSV?\nHem de ser ambicioses en els tres campionats que tenim aquí als Països Baixos i intentar guanyar-los els tres. Tenim rivals complicats com el Twente i l'Ajax i no serà gens fàcil, però crec que ens hem de fixar en nosaltres, en millorar dia a dia, competir al màxim cada partit i l'objectiu està clar; estar a final de temporada amb els tres títols i en Champions demostrar el nostre nivell.\nCentrant-nos en la faceta més personal. Nou país, nova cultura, nova lliga. Mai havies sortit d'Espanya, què et duu a l'estranger?\nVaig estar set anys al Valencia i l'última temporada sentia que havia de fer un canvi. No em veia jugant a cap altre equip a Espanya, potser perquè sentia molt el club, van ser set anys magnífics. Sempre havia desitjat sortir i viure una experiència fora gràcies al futbol. Van sortir algunes oportunitats, em vaig decantar per venir als Països Baixos i la veritat és que estic molt contenta amb la decisió. És una experiència que recomano a tothom.\nEntenc pel que dius que la proposta del PSV era la més atractiva de totes les que hi havia, però tenies altres opcions.\nSí, n'hi havia d'altres, però al final el PSV encaixava amb moltes coses i és un club històric. Quan es van posar en contacte amb mi, des del primer moment hi va haver un feeling, una cosa que em va agradar, que em va fer escollir aquesta opció i crec que ha estat encertada.\nArribes al PSV amb Mandy Van den Berg, companya teva al Valencia i neerlandesa. Fa la vida i l'adaptació una mica més fàcil al nou equip?\nSí, crec que això ha ajudat molt a la meva adaptació aquí als Països Baixos. L'experiència la recomano, però no significa que sigui fàcil al principi, perquè has de conviure amb gent que no coneixies, en un altre idioma al qual no estàs acostumada; el neerlandès no el domino, però vaig aprenent. Sortir de la zona de confort a vegades no és fàcil, però crec que et fa créixer molt com a persona.\n«El Barça és un clar candidat a guanyar la Champions»\nIgualment, en línies generals, com t'estàs adaptant al club i a la Lliga?\nBé, la veritat és que crec que molt bé, les companyes han fet l'adaptació molt fàcil. Al club hi ha el protocol que diu que tothom ha de parlar anglès a les reunions. Això és molt positiu perquè la jugadora que ve de fora i desconeix el neerlandès et fa sentir dins del grup més aviat, perquè l'anglès tothom més o menys l'entén o el podem parlar. També és cert que hi ha companyes que parlen espanyol i alguna persona del cos tècnic que el domina, així que em vaig sentir adaptada pràcticament des del principi.\nAbans de parlar de la temporada en si, com va ser la pretemporada i com està funcionant la competició a nivell sanitari?\nLa pretemporada la vam començar amb tot el grup, tot estava bé amb temes de Covid aquí als Països Baixos. Sí que és veritat que hi va haver un moment que vam haver d'estar en quarantena perquè hi va haver casos a l'equip. Després vam entrenar en grups, però cada una també ha fet la seva feina a casa i ara estem entrenant totes juntes.\nCom és el futbol a la lliga neerlandesa?\nAquí el futbol és una mica diferent, així ho sento. Són jugadores que els agrada molt córrer, juguen moltes transicions, tota l'estona és pilota amunt o enrere i potser hi ha menys possessió de pilota com veiem a Espanya. Però això em fa veure el futbol d'una altra manera.\nA nivell de joc, només has pogut jugar un partit a la Lliga i pocs més a la Copa. Com vius això de sortir a buscar una experiència i comptar amb pocs minuts entre lesions i altres factors?\nEstava bé, però vaig tornar a tenir un problema amb el bessó i això m'ha fet estar fora del grup, entrenant a part. Ara duc una setmana i mitja altra vegada amb el grup. Vaig sortir fora d'Espanya per jugar, però més per viure una experiència, un altre tipus de futbol. Evidentment vull jugar, però he d'escoltar el meu cos i potser ja no són els 25 anys que tenia, són uns més i, si m'he de retirar dels entrenaments per evitar qualsevol lesió, ara toca fer això.\nParlant d'aquesta diferència de ser més veterana a més jove, com afecta ara haver de parar quan just arribes a un nou club?\nQuan ja ets més gran i veus més el final de la carrera crec que gaudeixes més dels moments que estàs al camp. Es passa malament lesionada, però no crec que afecti un nou club o país. L'any passat, al Valencia, vaig tenir una lesió al bessó que em va impedir ajudar a l'equip i crec que ho vaig passar pitjor. Aquí els resultats estan arribant, tenim una molt bona plantilla i no sento que l'equip depengui només de mi, sinó que les coses funcionen.\n«Al Puchades és un dels estadis on més he sentit el públic»\nAl Valencia has comentat que senties que havies acabat una etapa. Tal com va acabar la temporada, amb l'equip en descens a l'aturada per Covid, consideres que va ser el teu pitjor any personalment o professionalment?\nEls dos últims anys al Valencia han estat complicats. Teníem un equip on tothom i nosaltres mateixes pensàvem que lluitaríem per altres objectius i crec que la plantilla no estava dissenyada per lluitar per estar en descens. Quan entres en una dinàmica tan negativa en la que estàvem és complicat sortir d'ella, sobretot quan no tens un perfil de jugadores que sap lluitar en aquella zona. Crec que feina darrere n'hi havia moltíssim, hi havia ganes de tirar-ho endavant, però si el cap no està preparada per viure situacions així i cada setmana et veus avall sense opció a sumar, és molt complicat. Molts clubs van dissenyar una plantilla amb l'objectiu de la permanència i nosaltres no la teníem. Això va fer que estiguéssim avall. Aquest any, però, he vist el Valencia i potser toca defensar gran part del partit, però tenen la mentalitat que si encaixen seran capaces de marcar. Crec que l'any passat vam perdre aquesta confiança.\nIgualment entenc que la decisió de marxar és difícil perquè te'n vas de la que ha estat la teva casa durant set anys.\nA la decisió hi arribo perquè sento que no sé com donar més, com ajudar a l'equip. És cert que amb les lesions no vaig poder aportar res des de dins, però també després de set anys era moment de fer un gir a la vida i crec que era necessari que el club apostés per noves jugadores. En el meu cas, jo em sento feliç per haver fet aquest pas i per veure el Valencia aquest any on és. Sí que és veritat que al Puchades és un dels estadis on més he sentit el públic.\nAmb la Covid l'estiu va ser atípic, però des de fora va semblar que el comiat va ser molt fred de jugadores històriques del club com pots ser-ho tu o Mari Paz Vilas. Com ho vas sentir tu?\nJo no espero res de ningú, jo ho he donat tot i, en certa manera, m'he sentit sempre estimada tant per l'afició com per les companyes com per la directiva. Vaig tenir l'oportunitat d'acomiadar-me de tots ells. En xarxes potser no es va fer un comiat en gran, però no és una cosa que estigui esperant ni molt menys. Segurament algun dia podré anar a veure-les i, qui sap, potser em fan un comiat al camp.\nAra mateix tens 31 anys, quant de futbol sents que et queda?\nNo m'he posat cap línia, però com més gran et vas fent, sents que et va quedant menys i s'ha de gaudir més. Quan era més petita no pensava en els moments dels entrenaments, només pensava a competir i ara em desperto als matins i em sento afortunada de poder anar al camp a entrenar. No sé quan diré prou, ara tinc aquesta temporada i una altra aquí a Eindhoven i després ja pensaré què és el millor per mi.\nCal entendre, doncs, que no hi ha plans o lloc concret on acabar retirant-te.\nNo, ara mateix no, estic contenta aquí i em sento bé. És veritat que la lesió al bessó ha fet que no pogués jugar com m'hagués agradat, però estic centrada a estar aquí, gaudir al màxim i, qui sap, potser l'any que ve és l'últim o decideixo fer un any més. Ara no és moment de pensar més enllà i, a la vista està. Amb la Covid no podem planejar res més enllà del dia d'avui, cal gaudir del moment i tinc la sort de poder fer el que m'agrada en un país diferent del que havia estat abans.\nEtiquetes Champions\tbarcelona\tPSV-Eindhoven


El Centre d’Interpretació del Romanticisme Manuel de Cabanyes obtén el certificat Biosphere 2017 de compromís amb la sostenibilitat | Consell Comarcal del Garraf\nAquesta certificació, impulsada per la Diputació de Barcelona i la Cambra de Comerç de Barcelona, pretén garantir la qualitat i sostenibilitat\nEl Centre d’Interpretació del Romanticisme Manuel de Cabanyes – CIRMAC va rebre ahir el certificat Biosphere 2017 de compromís amb la sostenibilitat en la categoria de museus i espais d'interès turístic. L’acte, celebrat a la Casa Llotja de Mar de Barcelona, va comptar amb la participació la presidenta del Consell Comarcal del Garraf, Glòria García Prieto.\nEl Consell Comarcal del Garraf ha implantat diverses mesures per a la gestió sostenible d’aquest equipament museístic com l’adopció d’un política responsable de compres i subcontractació, la protecció del paisatge, el control de l’energia, l’aigua i els residus, i el treball conjunt amb les entitats del territori per generar activitats amb finalitats socials i inclusives.\nFoto de grup en l’acte celebrat a la Casa Llotja de Mar de Barcelona. Diputació de Barcelona\nCIRMAC - Masia d'en Cabanyes


UN MÓN LITERARI | "A reader lives a thousand lives before he dies. The man who never reads lives only one." George R.R. Martin\nFinalistes Premis Planeta\n9 Octubre, 2015 ~ Un món literari\t~ Deixa un comentari\nJa s’han conegut els finalistes dels LXIV Premis Planeta que tindràn lloc el proper dia 15 d’octubre al Palau de Congressos de Barcelona.\nLa recomanació de la setmana: Casi sin querer\n7 Octubre, 2015 ~ Un món literari\t~ Deixa un comentari\nPer aquesta setmana us porto un llibre de Defres que té molt a veure amb el post de divendres passat sobre la poesia en el dies d’avui.\nAquesta publicació no és ben bé un llibre de poesia sinó que està considerat de prosa poètica, ja que no només trobem poemes de l’autor sinó també cartes que van destinades a la seva parella o ex-parella.\nPer que ens costa pagar pels e-books?\n5 Octubre, 2015 ~ Un món literari\t~ Deixa un comentari\nDes de que es van inventar els e-books som molts els lectors que hem optat per anar combinant la lectura en paper i la lectura digital o, directament ens n’hem oblidat de la tradicional per passar-nos als dispositius electrònics.\nUna de les raons més comuns per aquest canvi, a part de la comoditat i l’espai, és el preu. En les llibreries, les novetats literàries no baixen dels 20€ en canvi els digitals els podem trobar per 5€ o menys.\nLa poesia 2.0\n2 Octubre, 2015 ~ Un món literari\t~ Deixa un comentari\nÚltimament s’estan fent molt populars els perfils de xarxes socials de poetes i cantautors joves que van començar penjant els seus primers versos en blocs quasi ve anònims però que ara s’han fet molt coneguts entre els joves gràcies a la seva aparició a xarxes com Instagram o Twitter.\nCom he dit, aquests autors originàriament publicaven els seus poemes íntegres en els seus blocs personals però actualment, el que fa és penjar versos independents a Instagram o Twitter de manera que els seus seguidors poden utilitzar aquella frase per a les seves pròpies actualitzacions i poden conèixer l’estil de l’autor.\nChick-lit: el gènere que està de moda\n18 Setembre, 2015 18 Setembre, 2015 ~ Un món literari\t~ Deixa un comentari\nDarrerament estan sortint gran quantitat de novel·les romàntiques que en poc temps aconsegueixen arribar a les posicions més altes de les llistes de vendes. Però realment, la majoria d’aquests títols són del gènere chick-lit.\nAquest és un subgènere de la novel·la romàntica i que es caracteritza perquè està escrit per autores i va dirigit a dones, concretament a dones joves solteres, independents i treballadores.\n16 Setembre, 2015 ~ Un món literari\t~ Deixa un comentari\n11 Setembre, 2015 8 Setembre, 2015 ~ Un món literari\t~ 1 comentari\nTenim a penes el que tenim i prou: l’espai d’història concreta que ens pertoca, i un minúscul territori per viure-la. Posem-nos dempeus altra vegada i que se sentí la veu de tots solemnement i clara. Cridem qui som i que tothom ho escolti. I en acabat, que cadascú es vesteixi com bonament li plagui, i via fora!, que tot està per fer i tot és possible.\nLa recomanació de la setmana: Victus\n9 Setembre, 2015 ~ Un món literari\t~ Deixa un comentari\nAquesta setmana, com no podia ser d’una altra manera, la recomanació que us porto és el conegudíssim llibre de Sánchez Piñol Victus.\nAquesta és una novel·la en la qual es narra en primera persona les memòries d’un tinent coronel que va participar en la Guerra de Successió Espanyola i el setge de Barcelona l’any 1714.\nQue se’n ha fet de Federico Moccia?\n7 Setembre, 2015 ~ Un món literari\t~ Deixa un comentari\nAquetes vacances he passat uns dies a Roma i mentre passejava pels carrers de la ciutat i coneixia gent nova en molts moments no podia evitar sentir-me com una protagonista de les novel·les de Federico Moccia.\nAixò va portar a preguntar-me que se’n havia fet de l’escriptor qui, en els darrers anys no havia deixat de publicar novel·les romàntiques molt exitoses a Itàlia però també a Espanya i Catalunya.\nTrets en comú de tot bon lector\n4 Setembre, 2015 ~ Un món literari\t~ Deixa un comentari\nHi ha aspectes del dia a dia que tot bon lector tenim en comú, en compartiu algun?


Bioética en estomatología/odontología - Real Academia Europea de Doctores\nSep 26, 2018 | Ingressos d'acadèmics, Odontologia\nDr. Josep Maria Ustrell i Torrent\nJosep Maria Ustrell, doctor en Medicina i Cirurgia, va ingressar com a acadèmic de número de la Reial Acadèmia Europea de Doctors-Barcelona 1914 (RAED) durant una cerimònia que es va celebrar el passat 13 de setembre a la Sala d’Actes de Foment del Treball Nacional. El recipiendari va llegir el discurs d’ingrés “Perspectiva humanística de la bioética en estomatología/odontología”. Li va respondre en nom de la Reial Corporació l’acadèmic de número Ferran Guedea.\nEl nou acadèmic va destacar la importància de l’ètica professional en una especialitat mèdica donada per desgràcia en els últims temps a actituds censurables, quan no directament irregulars o delictives. “Els acabats de graduar en Odontologia, en general, solen preferir una feina precària però segura abans de liderar un equip en el si d’una clínica dental pròpia. L’espai que deixen aquests professionals ha suposat l’arribada dels especuladors que es prenen els centres d’atenció odontològica com a negocis prolífics. És cert que la societat va canviant amb el pas del temps i sens dubte ens n’hem d’adaptar, però també és indubtable que la societat hauria de posar els seus límits i no permetre els abusos amb l’excusa de l’atenció odontològica més econòmica. El tòpic diu que el barat, a la curta o la llarga, resulta costós i, a més, és un engany”, inicia Ustrell el seu estudi.\n“L’espai que deixen els professionals ha suposat l’arribada dels especuladors que es prenen els centres d’atenció odontològica com a negocis prolífics”\nL’acadèmic repassa els diferents codis de conducta que han existit en la professió des del Jurament Hipocràtic i, a més d’exigir el seu compliment rigorós, proposa dues recomanacions específiques per a l’especialitat. “Els escriptors del segle XX ja descrivien els metges com a bons professionals alhora que bones persones. En odontologia tenim algunes propostes de normes per a l’actuació professional i n’hi ha dues d’especial recomanació: el Credo de Robert Ricketts, un referent en la pràctica de l’ortodòncia i per a les associacions acadèmiques relacionades, i els Manaments de José Font Buxó, pels seus valors de generositat, honestedat, honradesa i tolerància.\n“Davant la consulta d’un pacient, hem de tenir present fer una història clínica i una exploració física i complementària correctes, i hem d’observar i reflexionar abans d’actuar. Tot això tenint present que hem de ser competents en la nostra actuació i que el pacient està sempre en el primer lloc i hem de protegir-lo. Per tal de contrarestar la destrucció de la relació professional-pacient causada per la falta de temps de dedicació, el govern de l’organització mèdica col·legial de Portugal segueix un mandat segons el qual l’ètica i la relació professional-pacient, la formació i la qualitat de l’exercici són les primeres prioritats. Adaptem-lo”, assenyala.\nUstrell és director del Museu Odontològic de Catalunya i president de la Confraria de Santa Apol·lònia de Barcelona. Va presidir la Comissió de Salut Bucodental de la Generalitat de Catalunya i és fundador i vicepresident de la Societat Espanyola d’Odontologia Infantil Integrada i fundador de l’Acadèmia Espanyola d’Estudis Històrics en Estomatologia i Odontologia.\nVeure el discurs d’ingrés\nPreviousLa història, a mossegades\nNextUna vida a la cura de la vista\nDiàleg enfront del dogmatisme\nAlberto Estrada-Rius, responsable de Conservació del Gabinet Numismàtic de Catalunya, ingressa com a acadèmic corresponent\nNúria Vallcorba, ex-presidenta de la Societat Espanyola de Periodòncia i Osteointegració, ingressa a la RAED


La Regidoria de Joventut ofereix 460 places gratuïtes per a cursos d'anglès i valencià - Valencia noticies\nCom a novetat d’esta edició, els cursos també es duran a terme als pobles de València\nL’Ajuntament de València, a través de la Regidoria de Joventut, ha posat en marxa una nova edició d’Idiomes Joves, un programa per facilitar que les persones joves de València puguen aprendre llengües de manera gratuïta mitjançant cursos formatius i de conversa en anglès i valencià. Les classes es faran del 10 de gener al 17 de març. La regidora de Joventut, Maite Ibáñez, ha explicat que «saber idiomes és una de les competències més demandada al món laboral i, per això, oferim estos cursos gratuïts, que afavoreixen la igualtat d´oportunitats».\nLa iniciativa pretén donar suport a les persones joves que vulguen aprendre, millorar i perfeccionar els seus recursos, així com millorar les opcions d´ocupabilitat, mobilitat o superació dels exàmens oficials. Estos cursos es duran a terme durant els mesos de gener a març en horari de matí i de vesprada, perquè les persones interessades els puguen compaginar amb els estudis o el treball.\nEls cursos de valencià oferts són de nivell C1, i els cursos d’anglès són de nivell A2, B1 i B2. Els grups de conversa en els dos idiomes també disposen de diferents nivells (speaking B1, B2 i C1) i valencià B2 i C1. Tant els cursos formatius com els grups de conversa seran impartits a les aules de l’edifici de la regidoria de Joventut (Espai Jove VLC), a alguns Centres Municipals de Joventut, com el de Russafa, Natzaret o Patraix, o mitjançant classes en línia.\nCom a novetat d’esta edició, els cursos també tindran lloc a Benimàmet, per donar servici a la gent jove de Pobles de l´Oest; a Borbotó, per a la de Pobles del Nord; i a Castellar – l´Oliveral, per a la de Pobles del Sud, per afavorir que les persones joves que visquen més allunyades del nucli urbà ho tinguen més fàcil per accedir als programes de la Regidoria de Joventut.\nIbáñez ha destacat que «els cursos d´idiomes són una de les activitats més demandades, com reflecteix el creixent nombre de sol·licituds, per això, les darreres edicions hem augmentat el nombre de places i ampliat torns i horaris». «Estos cursos d’anglès són adequats per a aquells que ja coneixen l’idioma, però necessiten posar-ho en pràctica, expressar-se d’una manera més adequada, ampliar-ne el vocabulari o millorar la comprensió oral i escrita», ha explicat la regidora. D’altra banda, “obtenir la titulació oficial de valencià és en molts casos necessari per optar a determinats llocs de treball, oposicions o estudis universitaris, per la qual cosa mitjançant l’augment de places responem a esta demanda”.


by Oskar Tete\nProy prcho mat 602484\nCalendario de zambombas jerezanas 2011\n Una biblioteca és un espai on s’hi emmagatzemen llibres antics i moderns per poder consultar-los. 2.\nFa més de 4000 anys lesbiblioteques tenien un ficonservador, és a dir queservien peremmagatzemar llibres,però no per llegir-los.Uns 500 anys desprès (jaque encara no hi haviafotocopiadores) elsmonjos es van dedicar acopiar a mà cada llibreperquè així no només hihagués una còpia(l’original). Es vanhabilitar una part delsmonestirs, anomenatescriptori , per copiar elsllibres 3.\nA l’any 1450, JohannesGutenberg va inventar laimpremta, que consistiaen escriure lletra per lletramoltes més pàginesalhora, i per tant moltmés ràpid que si lesescrivies a mà.A partir d’aquell momentals monestirs ja nocopiaven llibres , sinó quel’antic escriptori es vanconvertir en un lloc on esllegien els llibres. 4.\nGràcies a la impremta esva poder tenir moltes méscòpies de llibre i per tanttenir més d’una unitatrepartides per moltesbiblioteques, gràcies aaixò les biblioteques vancomençar a transformar-se en el que ara tenim. 5.\nActualment, com aconseqüència de laprogressió de latecnologia, la bibliotecaha canviat de ser un llocnomés per guardar llibresa ser un espai on espoden llegir, consultarllibres i fins i tot potsaccedir a ella a travésd’internet. 6.\n Biblioteques públiques  Biblioteques privadesSón biblioteques mantingudes per l’estat on tothom hi pot Són biblioteques mantingudes pel propietari on entrar tothom hi pot entrar 7.\n Biblioteca d’Alexandria (creada a principis del segle III aC) 8.\n És la biblioteca del congrés dels Estats Units 9.\n Biblioteca Abbey St. Gallen (Suïssa) Recommended\nMiguel Rodriguez Galvez\n005 12 - pre - jorge chavez guivin-supervision labore en mas de una obra a la...\nSalon mi empresa 2013


El ‘business plan’ (L'Executiva Agressiva)\nNo hi ha emprenedor que sigui mereixedor d’aquest noble títol i que no tingui un business plan (pla de negoci, però en anglès): un document que, d’una manera o altra, descriu què farà l’empresa en els pròxims anys. Doncs resulta que jo gairebé m’he quedat sense: el 31 de desembre conclou el termini del pla de negoci que vaig preparar ja fa uns quants anys, quan vaig pensar que la meva jove empresa, que ja tenia un any i escaig de trajectòria, donaria molt de si amb les inversions adequades i si podia afrontar uns quants milers d’euros de pèrdues.\nAquell document ha tingut una importància decreixent per a mi, però haig de dir que, si no l’hagués fet, mai hauria aconseguit arribar on sóc ara. Per començar, perquè em va permetre atreure inversió i aconseguir finançament d’una entitat pública, però també perquè va obligar-me a fer una gran reflexió sobre l’empresa des de diversos punts de vista. Fent el business plan vaig poder pensar en la dimensió i les característiques del meu públic objectiu, els productes i serveis que havia de llançar, l’estructura que havia de tenir i com s’havia d’organitzar. En definitiva, el document em va ajudar a reflexionar sobre tot plegat i fixar-ho en la meva ment a mesura que ho escrivia (òbviament amb el llenguatge més comercial possible, perquè també m’havia de servir per aconseguir calés).\nAmb molta ingratitud cap a un document que m’ha donat tant, un cop utilitzat per atreure inversió, el meu business plan va acabar al fons d’un calaix. L’Excel de les factures i el de la previsió de tresoreria van passar a ser els meus favorits, i de la planificació vaig passar a la improvisació i el dia a dia. Però ara que el 2015 s’acaba, i tot i que no necessito nous inversors a curt termini, m’he adonat que necessito un nou full de ruta. Tornar a ordenar els pensaments i, a partir de tot el que som com a empresa i el que sé com a empresària, tornar a posar el futur en negre sobre blanc.


Arran Alt Urgell: 2013\nCOMUNICAT D'ARRAN ALT URGELL EN MOTIU DEL SISÈ I ÚLTIM ANIVERSARI DEL CASAL POPULAR DE L'ALT URGELL\nAra fa 6 anys, un grup de joves de l'Assemblea de Joves de l'Alt Urgell (AJAU) i de l'Assemblea Independentista La Falç, iniciaven un projecte social i popular al Carrer Canonges, al cor del Casc Antic de la capital alturgellenca. S'inaugurava el Casal Popular de l'Alt Urgell, que tantes xerrades, assemblees, debats, festes, dinars i altres activitats, ha pogut veure en tots aquests anys de lluita.\nSis anys després, els i les joves d'Arran Alt Urgell que autogestionem el Casal Popular, ens veiem obligades al tancament d'aquest espai en les properes setmanes. És doncs aquest, un aniversari agredolç.\nTot i això, la lluita no s'acaba aquí. Seguim i seguirem. Organitzant-nos, lluitant per la independència, el socialisme i el feminisme a la nostra comarca, als Pirineus i arreu dels Països Catalans Sabem què a la nostra comarca li calen espais pels joves i dels joves, autogestionats; espais on hi tinguin cabuda tota mena d'actes polítics i socials, moviments socials, oportunitats per als nous grups musicals de la comarca i festes que puguin promoure un oci alternatiu, lluny de les iniciatives privades i els seus preus prohibitius. Espais en definitiva, com el Casal Popular, on tothom podia aportar el seu granet de sorra i on tothom era benvingut sempre que no tingues unes actituds feixistes, racistes, patriarcals, homòfobes o espanyolistes.\nTal i com diu el seu nom, el Casal és un espai popular, del poble, i així hem intentat que sigui totes les persones que hem lluitat desinteressadament per mantindre'l durant tots aquests anys. Hem d'agraïr en aquest punt doncs, a totes aquelles persones que ens han ajudat a portar el Casal Popular, a militants, ex-militants i col·laboradors, a companys de lluita de la CUP i Endavant Alt Urgell, a altres associacions juvenils de la comarca com el Cau, l'Agrupament Escolta Alt Urgellenc, i a l'Associació de Veïns del Casc Antic amb qui hem forjat una gran relació durant aquests anys i hem aconseguit fer junts del Casc Antic, un barri actiu, alegre i combatiu. I per suposat, a tota la gent que durant aquests anys, ha vingut al Casal Popular als diversos actes que hem organitzat.\nEl tancament, és un clar reflex de les dificultats que tenim el jovent per organitzar-nos i tindre espais propis i autogestionats. Tenim unes institucions que ens volen callades i submises i per tant, mai fomentaran la creació d'espais juvenils autogestionats i que portin a terme una lluita social i política. Molts joves estem actualment en unes condicions econòmiques molt precàries a causa del sistema capitalista que explota a tot el poble treballador. Tot això, fa molt difícil l'impuls i manteniment d'espais que necessiten capital per tirar endavant.\nA Arran Alt Urgell, estem convençudes doncs, que ben aviat l'Alt Urgell podrà gaudir d'un nou espai autogestionat com el Casal Popular. Perquè seguirem lluitant per aconseguir un nou espai juvenil i perquè tot i les dificultats que ens posen per organitzar-nos. Estarem sempre denunciant les injustícies que patim els i les joves de la comarca, i lluitant al carrer fins aconseguir viure lliures de l'opressió espanyola, francesa i capitalista, i en una terra lliure.\nPer últim, us animem a totes a assistir el Divendres 1 de Novembre a partir de la mitja nit, a la Festa de la Castanyada, i també al sopar popular i concerts que organitzarem a partir de les 9 del vespre l’endemà.\nArran Alt Urgell.\n31 d'Octubre de 2013. Alt Urgell, Països Catalans.\nPublicat per Arran Alt Urgell a 11:57 Cap comentari:\nEls seus beneficis són la nostra misèria! Nosaltres o ells\nComunicat de l’Esquerra Independentista de l’Alt\nUrgell en suport a la manifestació convocada per l’Assemblea Social contra la Trobada d’empresaris del Pirineu:\nLa misèria avança de manera imparable a l’Alt Urgell i als Països Catalans. Es destrueixen llocs de treball, augmenten les aturades, es llancen a milers de persones al pou de la pobresa, es desnonen famílies mentre que hi ha més habitatges buits que mai, es retallen els drets socials, creix la violència masclista, augmenta el racisme i la xenofòbia, els joves no tenen futur i són expulsats de la comarca i del país i els avis no tenen present. Ens estan posant la soga al coll i només falta que ens donin l’empenta per a enterrar-nos. Per a enterrar-nos en vida.\nPerò tot això no ve del no-res, el nostre patiment el provoca algú. Darrere de la crisi, de les condicions estructurals de l’economia, de les retallades i de l’agenda de la misèria, hi ha noms i cognoms. Hi ha tots aquells que s’estan omplint les butxaques amb cada família que perd la casa, amb cada acomiadat, amb cada privatització del nostre sistema sanitari o amb el tancament de les nostres escoles. Perquè amb el patiment de les treballadores i amb la desesperació de l’atur i de les estafes bancàries, hi ha uns clars beneficiats que no paren d’augmentar la seva riquesa.\nUn any més, multinacionals, banquers, patronal, agències de qualificació i polítics al servei d’ells, es troben a la Seu per teixir vincles entre el poder econòmic, financer i polític. Es troben per construir aliances per a continuar acumulant beneficis, per a ells. Uns beneficis, que tenen una altra cara per nosaltres. La cara de la misèria, la pobresa i la precarietat.\nL’Esquerra Independentista de l’Alt Urgell fem una crida a participar a la manifestació convocada per l’Assemblea Social de la Seu en rebuig a la Trobada d’Empresaris al Pirineu i a la visita de funestos personatges com Montoro, Puig, Gabarró, Antich i altres. Hem d’anar a dir-los –i que ho senti tothom– que estem fartes. No els volem ni a ells ni al seu sistema d’explotació i desigualtat.\nSom nosaltres qui tenim el poder. Hem de recuperar la nostra sobirania i començar a construir uns Països Catalans per a nosaltres, basats en la independència sobre qualsevol poder econòmic o lobby multinacional, basats en un sistema socialista que posi l’economia al servei del poble i la democratitzi; on el feminisme sigui un eix central per a garantir que tothom tingui dret al seu propi cos i se li respectin les seues orientacions sexuals i afectives, i on la terra es respecti per sobre d’interessos econòmics.\nAra, toca dir-ho clar: O el seu vell sistema al servei d’una minoria explotadora o un nou sistema fet per i per a nosaltres. Els seus beneficis són la nostra misèria, NOSALTRES O ELLS.\nEsquerra Independentista de l’Alt Urgell\nCUP Alt Urgell\nEndavant Alt Urgell\nPublicat per Arran Alt Urgell a 15:31 Cap comentari:\nCOMUNICAT D'ARRAN ALT URGELL EN MOTIU DEL SISÈ I Ú...\nEls seus beneficis són la nostra misèria! Nosaltre...


Penjoll suspès lineal contemporani sostre il luminació 1200mm 30w pista il·luminació penjolls amb Philips conductor i ETL certificació proveïdors i fabricants - Xina Factory - Keylux il·luminació\nContemporani Penjoll suspès lineal sostre il luminació accessoris 1200mm 30w pista il·luminació penjolls amb Philips conductor i certificació d'ETL\nSubministrem contemporani Penjoll suspès lineal sostre il luminació accessoris 1200mm 30w pista il·luminació penjolls amb Philips conductor i certificació ETL, els nostres productes sempre sabut per la qualitat, fiabilitat i actuació sòlida, fent keylux il·luminació la marca més específic en el negoci d'il·luminació. Estem esperant convertir-se en el seu soci equip llarga a la Xina.\n1. penjolls d'il luminació de pista 1200mm 30wContemporani lineal suspès Penjoll sostre il luminació accessoris 1200mm 30w pista il·luminació penjolls amb Philips conductor i certificació ETL\n2. introducció producte de lapenjolls d'il luminació de pista de 1200mm 30w\nAixò éspenjolls d'il luminació de pista de 1200mm 30wamb aparença disseny és contractat andamp; modern;\nestava composta amb filferro de material + suspensió Nanocomposites LGP. Aquesta pista lineal installationwith llum fàcil instal·lar. Els nostres productes sempre han estat coneguts per la qualitat, fiabilitat i actuació sòlida, fent keylux il·luminació il·luminació la marca més específic en el lightingbusiness. Ens areexpecting convertir-se en el seu soci equip llarga a la Xina.\n3.Especificacions del producte de lapenjolls d'il luminació de pista de 1200mm 30w\n4.Tret de producte i aplicació de lapenjolls d'il luminació de pista de 1200mm 30w\n* Vestit per a comercial, casa, hotel i oficines, etc..\n* Aparició disseny és contractat andamp; modern;\n* Connectat un per un, una línia; Poder diferent opcional;\n* Pista installationwith fàcil instal·lar;\n* Alta eficiència amb major àrea emissors de llum;\n* Material nanocompostos LGP, quina transparència que la tota eficiència superior,\nQ:KEYLUXare una fàbrica, oferim serveis d'OEM. Alguns supermercats estrangers famosos i sovint col·laboren.\nP: Sí, KEYLUX dedicar lineal llum portat molts anys, i ha portat el nostre producte lineal avall llum, tira LED, perfil de LED, LED tub llum LED quadre lightetc.\nF: té la capacitat de fer recerca independent i desenvolupament?\nP: KEYLUXengineering Departament té 5 persones, tenim les capacitats de recerca i desenvolupament. També recollim regularment cada resposta de clients, dedicada a la millora del producte i desenvolupament de nous productes. També tenim mensual nous llançaments de producte.\nF. què és la garantia per a les llums lineals?\nP: per a la garantia lineal llums, KEYLUXhave 3 o 5years. Si s'ha produït algun problema de qualitat al nostre costat en aquest període, prendrem el cost d'enviament i substitució.\nP: s'ha transmès producte KEYLUX CE andamp; ROHSand ETLcertification. Si vostè o el seu país costum té qualsevol petició especial de certificació per a la importació, KEYLUX a tractar millor fer-ho per als clients.\nHauria sostre contemporani Penjoll suspès lineal il·luminació penjolls de pista il·luminació de 1200mm 30w accessoris amb conductor de philips i certificació etl atén a les seves necessitats, Benvingut a comprar amb la nostra fàbrica. Com un dels principals fabricants i proveïdors de diferents productes LED a la Xina, que li també ofereix el servei personalitzat.\nHot Tags: Penjoll suspès lineal contemporani sostre il luminació 1200mm 30w pista penjolls d'il·luminació amb philips conductor i certificació etl, Xina, proveïdors, fabricants, fàbrica, personalitzat\nUn parell de:Comerç a l'engròs lleuger de llum lineal suspès per LED Següent:Cos plata 3 peus 50w lúmens alta 4700-5000lm suspès Penjoll lineal llum pista instal·lació il·luminació de sostre


Ciutadella posa en funcionament el servei de platges adaptades a Santandria i Sa Platja Gran - El Iris.cat - Digital d'informació i cultura\nLa Junta de Govern de l’Ajuntament de Ciutadella ha donat llum verda, aquest dimecres, a la contractació del servei de platges adaptades, una acció impulsada des dels Serveis Socials municipals. El contracte signat per aquest estiu té un valor de 12.100€ i el termini d’execució és del 13 de juliol al 20 de setembre.\nL’Ajuntament de Ciutadella coordina cada estiu, a través de Serveis Socials, la posada en funcionament de les dues platges adaptades del municipi: Santandria i Sa Platja Gran. Les platges adaptades tenen la finalitat de promoure que les persones amb discapacitat física i/o mobilitat reduïda puguin gaudir del temps de lliure i d’oci, del sol i de la mar amb seguretat (cadires, crosses, passarel·les…) i higiene (cabines integrals), per fomentar, així, la inclusió social i l’accessibilitat universal per a totes les persones, independentment de la seva autonomia o dependència.\nEl servei estarà cobert amb monitors/es degudament titulats que hauran de tenir cura de tasques com ara facilitar l’accés a la platja a totes aquelles persones que per diversitat de circumstàncies tenen una mobilitat reduïda; donar suport assistencial a les persones amb discapacitat que vulguin gaudir d’una estada a la platja; acompanyar amb la cadira amfíbia a les persones que així ho requereixin; vigilar i observar durant l’estada al bany; ajudar per\ntal d’arribar fins els serveis i les dutxes adaptades; revisar i tenir cura del material i de les instal·lacions per que estiguin en bones condicions d’ús; registrar i comptabilitzar el número d’usuaris/es que han fet ús del servei; dinamitzar l’estada a la platja dels usuaris amb tècniques d’animació per realitzar activitats aquàtiques; possibilitar que tinguin relacions socials amb altres banyistes; i informar i animar als usuaris/es amb discapacitat i/o dependència de la platja i dels serveis que ofereix.\nEl servei començarà el pròxim dilluns 13 de juliol, i estarà operatiu de dilluns a diumenge, amb els següents horaris: a la platja de Santandria els matins de 10:00 a 13:30 i de 16:30 a 18:30 els capvespres. A sa Platja Gran, els matins de 10:00 a 13:30h.\nArticle anterior La consellera Castro presenta a batles i batlesses de Menorca les mesures per aturar les infraccions de les normes COVID-19\nSegüent article L’Ajuntament d’Alaior entrega el Premi de Pintura Ciutat d’Alaior


El col·lectiu Freinet homenatja hui a la seua integrant Carme Miquel - Levante-EMV\nEl col·lectiu Freinet homenatja hui a la seua integrant Carme Miquel\nL'acte serà a les 18.30 h. a l'octubre i recordarà la trajectòria de la docent\n02·12·19 | 21:00\n«Parlem de Carme Miquel». Este és el títol triat pel Col·lectiu de Mestres Jubilats Freinet per a homenatjar a la docent Carme Miquel, qui fou la seua companya a les aules i amb qui treballaren conjuntament per la defensa de l'escola en valencià i per la renovació dels mètodes pedagògics.\nHui, com cada dimarts, l'Octubre Centre de Cultura Contemporànea de València acull al col·lectiu, però esta setmana és diferent, perquè han organitzat un acte de record a la seua companya, a partir de les 18.30 hores.\nCarme Miquel va faltar el passat 18 de juny i, ara, els seus companys la recorden en un acte públic perquè «sempre ha estat lligada al moviment pedagògic de Freinet». Amb este motiu, s'ha organitzat el visionat d'un documental dedicat a la seua vida i recordaran les tres vessants que la van convertir en tot un referent, tant dins com fora de les aules: la seua vessant docent, la seua tasca literària, i també el seu treball com a columnista de premsa -de fet, publicava articles en esta secció de Levante-EMV. Tanmateix, els presents llegiran fragments de la seua obra pedagògica i literària, i també els seus textos periodístics.\nCarme Miquel era una dona compromesa, que denunciava allò que no considerava correcte ni just. La docent i escriptora Mercè Viana recorda que era una dona «no sols compromesa amb el seu temps i la seua terra, sinó també amb ella mateixa i la seua obra», que sempre «reflexionava i feia reflexionar als seus lectors i lectores», i que es preocupava «per la llengua, la cultura, la seua terra i la terra de tots». «Ja fa anys que pensava que es feia mal al planeta, sempre ho tenia present», afirma Viana, que també posa en valor la defensa de la igualtat i el feminisme de Carme Miquel.\nEl Col·lectiu de Mestres Jubilats Freinet,que en 2017 va celebrar els 50 anys des de que el grup inicial portara a les aules la renovació pedagògica, està «molt unit» i destaquen que Carme Miquel no faltava a la cita setmanal «inclús si estava malalta». Per això, expliquen que van decidir «fer alguna cosa» per a recordar-la.\nCarme Miquel fou de les primeres mestres que protagonitzaren els moviments de renovació pedagògica (MRP) i, en concret, lligats a les teories pedagògiques de Célestin Freinet, on es posà la llavor del que hui dia és Escola Valenciana. De fet, Carme Miquel fou fundadora de l'entitat i impulsà les trobades comarcals.\nHui, companys d'ella com Mercè Viana o Ferran Zurriaga prendran la paraula per a homenatjar-la. L'Acadèmia Valenciana de la Llengua, Escola Valenciana, la Conselleria d'Educació i Cultura, i la Universitat de València ja han emprés altres accions per a honrar a la docent valenciana.\n1 Finca San Blas, la bodega que da sentido a los vinos de parcela\n2 El TSJC mantiene las elecciones el 14F\n4 Puig anuncia 160 millones en ayudas a los sectores más afectados por pandemia\n5 Davó frena el primer intento de Lima de convertirse en síndica\nLes enèrgiques ‘Llepolies’ de ZOO


Inici - Arts i Humanitats\nMatrimonis d’ahir i d’avui\nSimilituds i diferències entre els casaments de les besàvies i els nostres No tot és comparable. Aquest escrit partia de la idea de trobar les set diferències entre un casament del segle XIX amb un[…]\nAlgunes causes de la guerra comercial entre la Xina i els Estats Units\nPer comprendre les complexitats de la guerra comercial entre la Xina i els Estats Units és necessària una perspectiva històrica. Abans que el creixement econòmic de la Xina sorprengués el món, Japó i els anomenats[…]\nUn segle de relacions entre Xina i Espanya\nDes de l’introductor del cinema a Shanghai fins als impulsors de la moda de la Pilota Basca, passant per un torero xinès que va torejar a les places espanyoles, les relacions entre la Xina i[…]\nBegonya Enguix: “El que està passant amb els populismes d’extrema dreta és un bon exemple de com hi ha formes de fer patriarcals on el privilegi es creu natural i, per tant, inamovible”\nEntrevista a Begonya Enguix, professora dels Estudis d’Arts i Humanitats. Directora del programa del grau interuniversitari d’Antropologia i Evolució Humana. Coordinadora del grup de recerca MEDUSA-Gèneres en Transició. Masculinitats, Afectes, Cossos i Tecnociència de la[…]\nMatrimonis d’ahir i d’avui22 octubre, 2021\nAlgunes causes de la guerra comercial entre la Xina i els Estats Units18 octubre, 2021\nUn segle de relacions entre Xina i Espanya8 octubre, 2021


Inici / Col·legiades / Grups / Grup 65 / Activitats Grup 65 / Normativa d'inscripció\nSi ets membre del Grup 65\nPer cursar una activitat has de trucar al telèfon gratuït d’atenció col·legial, el 900 705 705, o bé presencialment a la 3a planta del COIB i formalitzar la matrícula, seguint la norma i les dates d’inscripció. Aquest requisit és d’obligat compliment per a totes les infermeres que vulguin participar en l’oferta d’activitats en els cursos del Grup 65 del Col·legi Oficial d’Infermeres i Infermers de Barcelona.\nSi no ets membre del Grup 65\nLes infermeres col·legiades de més de 55 anys, els familiars i amics de qualsevol infermera o infermer col·legiat al COIB que estiguin jubilats o siguin majors de 65 anys, podran participar de les activitats en qualitat de no membre.\nLa persona interessada a dur a terme activitats del Grup 65:\nHaurà d’omplir una butlleta d’inscripció per cada activitat que vulgui fer.\nHaurà d’abonar l’import de l’activitat que vulgui fer, dins del període fixat, com a no membre.\nEl COIB estudiarà individualment aquells casos que no compleixin aquests requisits.\nEn les activitats formatives hi ha control d’assistència. Per tant, tots els participants hauran de signar el full habilitat en aquesta funció. El COIB entendrà que la persona que no signi no ha assistit a l’activitat.\nLes persones inscrites en un curs que sense causa justificada no hi assisteixin durant un mes, s’entendrà que no volen participar en aquesta activitat. Automàticament se les donarà de baixa i s’assignarà la plaça a una altra persona que estigui en llista d’espera.\nUna vegada feta la inscripció i el pagament a un curs i grup, no es podrà canviar a un altre curs o grup.\nCriteris per ser membre del Grup 65\nSer infermer/a del Col·legi Oficial d’Infermeres i Infermers de Barcelona o d’un altre col·legi professional (en aquest cas, caldrà seguir els tràmits corresponents que el COIB us facilitarà).\nTenir més de 65 anys o estar jubilat, jubilada, prejubilat o en situació de baixa per invalidesa.\nOmplir la butlleta d’inscripció al Grup 65.\nPagar la quota anual del Grup 65 al COIB i estar al corrent de pagament.\nAcceptar la normativa d’inscripció de cursos.\nLes persones que tenen més de 65 anys i que, havent estat col·legiades al COIB, es troben en\nsituació de baixa col·legial, poden trucar al telèfon gratuït d’atenció col·legial, el 900 705 705, on rebran informació més detallada de com fer-se membres del Grup 65 (en tots els casos que no acompleixin aquests requisits). El COIB estudiarà individualment aquells casos que no compleixin aquests requisits.\nNormativa d’inscripció per als cursos\n1. Cal formalitzar la inscripció dins dels tres dies establerts per a cada activitat segons si\nsou membre o no del Grup 65.\n2. El sistema d’inscripció és el següent:\nDins del termini de cada curs/activitat, caldrà inscriure’s a través del telèfon\ngratuït 900 705 705, o personalment a la 3a planta del COIB.\nFeta la inscripció, es disposa de cinc dies naturals per fer el pagament que confirmarà la seva inscripció. L’ingrés es realitzarà a:\nBanc Sabadell: ES 40 0081-0200-23-0001824988\nEn el moment d’efectuar la transferència cal indicar el nom i cognoms i el nom del curs.\nA continuació s’haurà d’enviar el comprovant a grup65@coib.cat o bé personalment a la 3a planta del COIB.\n3. Si una vegada feta la reserva de plaça però no el pagament de la matrícula, la persona es\nvol donar de baixa, caldrà que avisi telefònicament al Col·legi per tal de facilitar la seva plaça\na una altra persona.\n4. En el cas que es produeixi una baixa, s’avisarà per telèfon al inscrits en llista d’espera per rigorós ordre d’inscripció.\nAquests disposaran de cinc dies naturals per fer el pagament que confirmarà la seva inscripció i la tramitació abans esmentada.\n5. Per aquells cursos que 14 dies abans no arribin a un 70% de matriculats, el COIB es reserva el dret d’anul·lar-los, amb la conseqüent informació a tots els inscrits.\n6. Una vegada abonada la matrícula, per donar-se de baixa caldrà comunicar-la per escrit al Col·legi com a mínim set dies abans de l’inici del curs. En cap cas es tornarà l’import de la matrícula si la notificació d’anul·lació no s’efectua en aquest termini. Un cop iniciat el curs ja no es farà cap devolució de matrícula.\n7. El Col·legi es reserva el dret de variar alguna d’aquestes normes o terminis si les característiques dels cursos, activitats i sortides ho requereixen.\n8. El Col·legi es reserva el dret d’anul·lar els cursos/activitats que no arribin a l’ocupació mínima establerta i de canviar dates i horaris.\n9. En el cas de sortides en què el participant no pugui anar i avisi amb menys de deu dies d’antelació, el COIB no es pot comprometre a retornar-ne l’import íntegre, ja que depèn\nde la seva subcontractació a un tercer. En aquest cas, pot haver-hi despeses de cancel·lació i pot no poder retornar-se l’import abonat per l’assistent a la sortida. Respecte del viatge, la responsabilitat tant en l’organització com en l’anul·lació (si es donés el cas), són únicament de l’agència. El COIB no hi té cap responsabilitat ni directa ni indirecta.\n10. Quan un curs no s’ompli amb les persones del Grup 65, s’ofertarà a la resta de col·legiats o a d’altres col·lectius per obrir els grups i evitar anul·lar activitats.\n11. Estar al corrent de pagament de les quotes anuals. El COIB es reserva el dret de donar de baixa a les persones que es trobin en situació d’impagament de la quota.\n12. Aquest quadrimestre farem una prova pilot en els cursos d’iniciació a la informàtica. Windows 10 Nivell I i en la Xerrada - conferència: Quàntica i nou paradigma per tal que es puguin matricular via online a través de la web del Col·legi (www.coib.cat). El pagament\nd’aquests dos cursos serà únicament per la web i es podrà consultar la forma de com fer-ho.


Farmacèutics a Sant Vicenç de Castellet | Farmàcia Isabel Molina\nFarmacèutics a Sant Vicenç de Castellet\nEl nostre equip està format per farmacèutics amb una llarga trajectòria professional al sector\nA Farmàcia Isabel Molina trobarà la millor assistència tècnica i les firmes més reconegudes a nivell nacional i internacional. Deixeu-vos assessorar pel nostre equip de farmacèutics a Sant Vicenç de Castellet i trobi la millor solució al seu problema.\nQualitat, assistència i professionalitat al seu servei\nQualitat, assistència i professionalitat. Aquestes són les tres característiques que millor defineixen la nostra forma de treballar. Estem al seu servei sempre que ens necessiti, tant de forma personal com virtual. Vostè pregunti i nosaltres responem.


Utx Turfan - Viquipèdia, l'enciclopèdia lliure\nUtx Turfan (Utch Turfan, Outch Turfan, en xinès Wen-su) fou un regne de la conca del Tarim, a la regió de Turfan esmentat al segle i. Era diferent del regne de Turfan però a la mateix regió.\nAl segle i aC el regne segurament es va fer client del chan-yu dels xiongnu fins que abans de la meitat del segle fou sotmès pels xinesos. Amb poques alternatives el van dominar fins a la caiguda de la dinastia Han, amb la guerra civil (anys 8 a 25), quan el regne es va independitzar. Possiblement va caure temporalment sota influència xiongnu però l'any 48, amb la divisió dels xiongnu en septentrionals i meridionals, Xina va restablir el protectorat.\nEl 75 es va revoltar com tota la regió però el 78 el general Ban Chao, amb soldats reclutats a Khotan, Sogdiana i Kaixgar, que ja havia sotmès, es va apoderar d'Utx Turfan. Mentre les forces xineses imperials de Kansu havien reconquerit el regne de Kiu Txe (el Turfan propi). Es va revoltar altre cop el 84, però després de la derrota dels indo-escites (90), dels que esperaven ajut, i sense esperances d'altra ajuda, es van sotmetre al general Ban Chao (91) que aquell mateix any fou nomenat "Protector general" equivalent a virrei d'Àsia Central.\nEl nom del regne no torna a aparèixer i probablement va desaparèixer absorbit pel regne de Turfan o un altre dels regnes veïns.\nObtingut de «https://ca.wikipedia.org/w/index.php?title=Utx_Turfan&oldid=22585650»\nLa pàgina va ser modificada per darrera vegada el 6 gen 2020 a les 10:45.


Vacances al col·le cada dos mesos a Cantàbria | AMPA IPSE BLOC ... un espai per a la comunicació i per a la participació.\nAquesta setmana, entre el dilluns 31 d’octubre i el divendres 4 de novembre, es porta a terme la primera pausa, les primeres vacances de tardor que tenen lloc a l’escola espanyola. I cap a Cantàbria miren aquests dies els pedagogs, els sociòlegs, els responsables de les polítiques educatives, els innovadors i fins i tot aquells que en els últims temps s’han distingit com a defensors de la reforma horària. El ‘laboratori’ on es desenvolupa l’assaig és un sistema educatiu, el càntabre, amb una taxa d’abandonament escolar de només el 9,4% (la mitjana espanyola és del 19,4%, i l’objectiu europeu per al 2020, del 15%), una població escolar de dimensions reduïdes i una xarxa d’escoles molt vinculades al territori, sobretot en el medi rural.\nEls canvis introduïts al calendari aquest any a Cantàbria formen part d’una reforma dels temps escolars més àmplia, explica Ramón Ruiz, conseller d’Educació d’aquesta comunitat. “Les modificacions ja van començar el 2009 amb la implantació de la jornada contínua en totes les etapes educatives”, afegeix Ruiz.\nEl model és d’una claríssima inspiració francesa. En el cas càntabre, les escoles s’han organitzat entre elles per mantenir obert el servei de menjador i organitzar activitats d’oci educatiu a preus assequibles per a les famílies (i gratuïtes per a les famílies amb beca). “També obriran museus, filmoteques i biblioteques i alguns ajuntaments han previst campaments i activitats a les ludoteques”, indica José Antonio Sánchez Raba, director del col·legi públic Cisneros, el menjador del qual acull els estudiants de quatre escoles més de Santander.\nNOMÉS CAL MOURE CINC DIES\n“En realitat, el que s’ha fet ara ha sigut tan simple com avançar un parell de dies l’inici de curs i endarrerir lleugerament el començament d’alguns períodes de vacances”, detalla Santiago Ferreiro, director de l’escola pública María Sanz de Sautoula de la capital santanderina. Al final, conclou Ferreiro, “només ha calgut moure cinc dies del calendari, de manera que segueix havent-hi els mateixos 175 dies lectius que hi ha a tot Espanya”.\n“La proposta és sens dubte molt interessant, sobretot des del punt de vista pedagògic, perquè està comprovat que com més períodes de descans puguin tenir els estudiants, millor treballaran“, destaca Elena Sintes, sociòloga, investigadora en diferents universitats catalanes i especialista en ritmes i horaris escolars. “Però potser ha faltat una mica d’ambició… ¿Per què no s’han retallat les vacances d’estiu, que són sens dubte massa llargues?”, qüestiona Sintes.\nUnes vacances tan prolongades com les que es fan actualment a Espanya (on duren una mitjana de 12 setmanes, pràcticament tres mesos), “suposen una considerable pèrdua per als alumnes, especialment per als més desavantatjats”, assenyala la sociòloga catalana. Estudis realitzats sobre aquest tema entre estudiants nord-americans xifren el retrocés acadèmic “en al voltant d’un mes”, subratlla Sintes. A més, afegeix, “entre els avantatges d’allargar el curs, prenent uns dies a les vacances d’estiu, destaca la possibilitat de flexibilitzar l’organització diària a les escoles, de manera que es podrien incloure activitats lectives i no lectives en el dia a dia dels col·legis”.\nDIFICULTATS PER A LA CONCILIACIÓ\nPerò no tot són elogis per a l’arriscada reforma empresa a Cantàbria. “S’han oblidat de les famílies: no se’ls va consultar quan es van negociar els canvis amb els sindicats de mestres i, ara, amb l’arribada de la primera setmana de descans, amb prou feines se’ls ha informat sobre com s’organitzaria tot l’operatiu”, protesta Leticia Cardenal, presidenta de la Federació d’Associacions de Pares d’Alumnes (FAPA) de Cantàbria.\nI encara que els costos econòmics seran petits per a les famílies (o nuls per a les més vulnerables), “la realitat és que, al final, això no serà totalment gratuït com es va prometre en un principi”, lamenta Cardenal.\n“És que una mesura d’aquesta envergadura no es pot portar a terme sense un acord social molt ampli, del qual també han de ser partícips els agents responsables del calendari laboral”, adverteix Sintes. Perquè, en definitiva, “al final els horaris escolars també són els horaris socials”, recorda la investigadora, que ha dirigit diferents projectes per a la fundació Jaume Bofill.\n« Toby Little, el nen de vuit anys que escriu cartes al món\nL’educació a casa reclama ser legal »